ร้านน้ำแข็งใส franchise เกาหลี ชั้น 4 Siam Square 1 ตรงข้าม Gateoux house ตกแต่งบรรยากาศเหมือนนั่งทานอยู่ในระเบียงบ้านไม้ในวันที่หิมะตก 

หลังจากสั่งขนมที่ counter แล้วจะมีเครื่องเรียกรับขนม ถ้าขนมเราเสร็จแล้วเครื่องก็จะกระพริบไฟสีแดง ให้เดินไปหยิบขนมได้ น้ำแข็งใสร้านนี้ถ้วยใหญ่มาก 1 ถ้วยทานได้ประมาณ 3 คนค่ะ

สั่ง
**Fresh melon bingsoo (320บาท) : ใส่เมลอนมาประมาณครึ่งลูก แต่คว้านเป็นรูปกลมๆสวยงาม โปะอยู่บนน้ำแข็งใส ข้างในสอดไส้เยลลี่เมลอน อร่อยๆ โปะไอศครีมวานิลลา ราดด้วยนมเมลอนค่ะ ไม่หวานมาก มีกลิ่นหอมๆด้วย ทานชื่นใจดี แนะนำค่ะ
*Oreo bingsoo (280บาท) : น้ำแข็งใสช็อคโกแลต ราดด้วยโอรีโอ้ เวเฟอร์ ไอศครีมช็อกโกแลต เข้มข้นมาก ออกแนวขนมหวานมากกว่าน้ำแข็งใส แต่เพื่อนเราเป็น chocolate lover นี่ชอบนะ

ร้านนี้เน้นself-service พนักงานก็โอเคค่ะ ติดตรงราคาแพงไปหน่อยน้า
ช่วงนี้มี promotion หากใช้เครือข่าย true จะลด 10%